Հանդիպման ընթացքում խոսել են կինոօրենքի անհրաժեշտության եւ ոլորտի ֆինանսավորման մեխանիզմներից։ Բաղդասարյանը կարծում է, որ դարձյալ կլինեն հանդիպումներ, քանի որ ոչ բոլորն են ներկա եղել, հիմնականում նրանք, ովքեր ինչ-որ կերպ առնչվել են օրենքի մշակման գործընթացներին։ «Ինչքան խորանա նախարարը, այնքան գլուխը կբռնի, որովհետեւ սարսափելի բարդ ոլորտ է, բայց եթե կոռուպցիոն մեխանիզմները փակվեն, մենք հնարավոր է նույնիսկ կինոյի տարեկան բյուջեն ավելացնենք»,- ասում է նա ու հավելում, որ արդեն նախկին նախարար Արմեն Ամիրյանն էլ էր կարեւորում օրենքի առկայությունը, ուղղակի ներքին սաբոտաժ կար․ «Ուղարկում էինք մեր դիտողությունները, համաձայնում էին, բայց հետո դրանք նորից մեջից անհետանում էին, այսինքն՝ ոնց որ սաբոտաժի նման բան լիներ, որ տեղից օրենքը չէր շարժվում»։